armvectores/hy_wikipedia_2023 huggingface dataset:
Էռնեստ Հարությունյան

Էռնեստ Սուրենի Հարությունյան (փետրվարի 9, 1935(1935-02-09), Երևան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 1, 2003(2003-09-01), Երևան, Հայաստան), կենդանաբան, կենսաբանական գիտությունների դոկտոր (1996)։


== Կենսագրություն ==
1959 թվականին ավարտել է Երևանի պետական համալսարանը։ 1961 թվականից աշխատել է ՀՀ ԳԱԱ Կենդանաբանության ինստիտուտում, 1977-2003 թվականներին՝ տզաբանության լաբորատորիայի վարիչ։ Աշխատանքները վերաբերում են ՀՀ-ում հանդիպող տզերի տեսակային կազմին, կենսաբանությանը, էկոլոգիային և այլ հարցերի։ Նկարագրել է ՀՀ-ում հանդիպող տզերի 480 և հայտնաբերել 44 նոր տեսակներ։


== Երկեր ==
Определитель фитосейидных клещей сельскохозяйственных культур Армянской ССР, Е., 1977.


== Ծանոթագրություններ ==
Արագիլները

Արագիլները (անգլ.՝ Storks), ամերիկյան համակարգչային անիմացիոն ֆիլմ։ Նկարահանել են Նիկոլայ Ստոլլերը և Դարգ Սվիթլենդը։


== Սյուժե ==
Դարեր առաջ արագիլներն էին երեխաներ բերում մարդկանց համար, որոնց, նրանք ստեղծում էին Արագիլների սարի վրա գտնվող ֆաբրիկայում և այդտեղից էին երեխաններին ուղարկում՝ արագիլների միջոցով իրենց ծնողներին ըստ հասցեի։ Դա եղել է նրանց հիմնական միսիան։
Բայց մի օր արագիլներից մեկը՝ Ջասպերը, իր հերթական միսիայի ժամանակ կոտրում է այն տուփը, որտեղ երեխա էր և ստիպված վերցնում է այդ երեխային իր խնամակալության տակ։ Այդ ճակատագրական պատահարից հետո արագիլների ֆաբրիկայում տեղի ունեցավ երեխաներին տեղափոխելու ճգնաժամ և այդ իսկ պատճառով ֆաբրիկա եկավ հաղթանդամ, դաժան Հանտերը։ Հիմա արագիլների հիմնական աշխատանքը դարձավ տարբեր տարիքի երեխաների տեղափոխումը։
Շուրջ 18 տարի նոր կարգն էր գործում, իսկ փոքրիկին Ջասպերը զրկել էր ընտանիքից և ընդունել էր նրան, որպես իր խորթ աղջիկ և միակ մարդը հարյուր ազգականներից։
Լյուտիկ (այդպես էին անվանում փոքրիկին) միայն ու միայն արագիլներին անհարմար, վատ վիճակների մեջ էր գցում և այդ իսկ պատճառով Հանտերը ցանկանում էր ազատվել նրանից։ Հենց այդ հեռացումից հետո Լյուտիկը սկսեց օգնել ջահել և բարեհոգի Ջունիորին, որը լավագույն տեղ հասցնողներից էր, ով միշտ ցնորում էր տնօրենի բազկաթոռի վրա։ Դա շատ դժվար աշխատանք էր, ավելին հենց այդ օրը Նեյտ Հարնդերը ուղարկում է նրան Արագիլների սարը նամակ, որտեղ ցանկանում էր եղբայր։
Ծեր Ջասպերի սանուհին, որին Ջունիորը բերել էր դեն նետված նամակների սենյակը, ակտիվացնում է երեխանների ֆաբրիկան և լույս աշխարհ է գալիս ոչ պլանավորված երեխա՝ հիասքանչ վարդագույն մազերով մի փոքրիկ։ Հիմա երկու անհաջողակները պետք է այդ երեխաներին անմիջապես հասցնեն իրենց ծնողներին և ցանկալի է մինչ երկուշաբթի։


== Հնչյունավորում ==
Էնդի Սեմբեր - Ջունիոր
Կետի Կրաուն - Լյուտիկ
Կելսի Գրեմմեր - Հանտեր
Ջենիֆեր Էնիստոն - Սառա Հարդներ
Թայ Բարրելլ - Հենրի Հարդներ
Անտոն Ստարկման - Նեյն Հարդներ
Դեննի Թրեխո - Ջասպեր
Կիգեն - Մքյքլ Կի - Ալֆա-գայլ
Ջորդան Պիլ - Բետա-գայլ


== Արտադրություն ==
Նախագծի մասին հայտարարել են 2013 թվականի հունվարին։ Նիկոլայ Ստոլլեր և Դագ Սվիթլենդ եղել են ռեժիսորներ. : 2015 թվականի ապրիլի 20-ին Էնդի Սեմբերգը և Կելսի Գրեմմերը առաջարկել են գլխավոր կերպարները հնչյունավորել։


== Ծանոթագրություններ ==


== Աղբյուրներ ==
storks-film.ru - ռուսերեն օֆիցիալ կայք
Տոոլամաա (այլ կիրառումներ)

Տոոլամաա անունը կամ տերմինը կարող է վերաբերել հետևյալ հոդվածներին․

Տոոլամաա - գյուղ Էստոնիայի Ռեպինա շրջանի կազմում։
Տոոլամաա - գյուղ Էստոնիայի Տառտու շրջանի կազմում։
Հայկական բարեփոխումների ռուս-թուրքական համաձայնագիր

Հայկական բարեփոխումների ռուս-թուրքական համաձայնագիր, 1912-14 թվականներին եվրոպական տերությունների կողմից մշակված բարեփոխումների ծրագիր, որը նախատեսում էր երկու գավառների ստեղծում Արևմտյան Հայաստանում, որոնք ղեկավարելու էին եվրոպական երկու գլխավոր տեսուչները։ Նրանք նշանակվելու էին հայերի հետ կապված հարցերի վերահսկողության համար։ Գլխավոր տեսուչները ամենաբարձր պաշտոններն էին զբաղեցնելու արևելյան վեց վիլայեթներում (նահանգներում), որտեղ բնակվում էր հայ բնակչության հիմնական մասը, և նրանց նստավայրերը լինելու էին Էրզրումը և Վանը։ Բարեփոխումների փաթեթը ստորագրվել է 1914 թվականի փետրվարի 8-ին, սակայն 1914 թվականի դեկտեմբերի 16-ին՝ Առաջին համաշխարհային պատերազմին Օսմանյան կայսրության անդամակցությունից մի քանի շաբաթ անց, ի վերջո այն չեղյալ է հայտարարվել։


== Նախապատմություն ==
Բալկանյան պատերազմները հնարավորություն ստեղծեցին Օսմանյան կայրսրության տիրապետության տակ գտնվող հայերի կենսապայմանների բարելավման նոր ծրագրերի վերածննդի համար։ Ֆրանսիացիները, անգլիացիները և իտալացիները ձգտում էին սահմանափակել Գերմանիայի ազդեցությունը Օսմանյան կայսրությունում, մինչդեռ ռուսական կառավարությունը խրախուսում էր հայոց կաթողիկոսին Կովկասի կառավարչապետի միջոցով դիմել օսմանյան կառավարությանը՝ հայաբնակ վիլայեթներում բարեփոխումների օգտին միջամտելու խնդրանքով։ Այդպիսի մի նախագիծ պատրաստվել էր Անդրեյ Մանդելշտամի՝ Կոստանդնուպոլսում Ռուսաստանի դեսպանատան թարգմանչի և արևմտահայության ազգային ժողովի ներկայացուցիչների կողմից։ Այն ներկայացվել և քննարկվել է Կոստանդնուպոլսում Ֆրանսիայի, Մեծ Բրիտանիայի և Իտալիայի դեսպանների հանդիպման ժամանակ։
Նախագիծը ենթադրում էր վեց վիլայեթներից (Էրզրում, Վան, Բիթլիս, Դիարբեքիր, Էլազըղ և Սիվաս) միասնական նահանգի կազմավորում, որը ղեկավարվելու էր օսմանահպատակ քրիստոնյայի կամ եվրոպական գեներալ-նահանգապետի ղեկավարությամբ։ Գեներալ-նահանգապետը պետք է իշխանությունների կողմից նշանակվեր հաջորդ հինգ տարիների համար։ Գերմանիան դեմ է արտահայտվել այս նախագծին և զգալի փոփոխությունների է հասել, այդ թվում կարողացել է մեկ միասնական նահանգը բաժանել երկու առանձին նահանգների։


== Ծրագիր ==
Բարեփոխումների փաթեթը ստորագրվել է 1914 թվականի փետրվարի 8-ին Օսմանյան կայսրության և Ռուսաստանի միջև։ Առաջին երկու տեսուչներ են ընտրվել Վեստենենկը և Հոֆֆը։ Հոֆֆը արդեն Վանում էր, իսկ Վեստենենկը պատրաստվում էր մեկնել Էրզրում և ստանձնել իր պաշտոնը, երբ սկսվեց Առաջին համաշխարհային պատերազմը, ինչից հետո Օսմանյան կայսրությունը հրաժարվեց կատարել բարեփոխումները։


== Ծանոթագրություններ ==


== Գրականություն ==
Kieser Hans-Lukas, Polatel Mehmet, Schmutz Thomas (2015)։ «Reform or cataclysm? The agreement of 8 February 1914 regarding the Ottoman eastern provinces»։ Journal of Genocide Research 17 (3): 285–304։ doi:10.1080/14623528.2015.1062283
Գրիգոր Տուրցի

Գրիգոր Տուրցի (լատ.՝ Gregorius Turonensis, ֆր.՝ Grégoire de Tours, 538 կամ 539 թ. նոյեմբերի 30, Կլերմոն-Ֆերան, Օվերն — 593 կամ 594 թ. նոյեմբեր), Տուր քաղաքի եպիսկոպոս (573 թ-ից) և ֆրանկների պատմիչ։ Նրա գլխավոր երկը՝ «Ֆրանկների պատմություն» («Historia Genes Francorum») աշխատությունն է (բաղկացած է 10 գրքից և ինքնակենսագրական ակնարկից), գրված է լատներենով։
Հեղինակը շարադրում է հնագույն ժամանակներից առ 591 թ. ընկած պատմական անցքերը։ Երկը կարևորագույն աղբյուր է V-VI դդ. ֆրանկների թագավորության և մասնավորապես Մերովինգյան հարստության արքաների պատմության ուսումնասիրության համար։ Հեղինակն իր երկի 10-րդ գրքում հիշատակում է ոմն հայազգի եպիսկոպոս Սիմոնի մասին, որը 591 թ. Հայաստանից Տուր քաղաք էր եկել՝ փախչելով պարսկական հալածանքներից (X, 24)։ Սա պատմական գրականության մեջ վավերացված Ֆրանսիայի տարածքում հայի գտնվելու առաջին հիշատակումն է։
Նրա «Ֆրանկների պատմություն»-ը (լատիներեն, 10 գրքով), ուր դեպքերի շարադրանքը հասցըված է մինչև 591-ը, V — VI դդ․ Ֆրանկների պետության քաղաքական պատմության հիմնական աղբյուրն Է։ «Պատմության» մեջ հարուստ նյութ կա ֆրանկների քաղաքականությունից, տնտեսությունից, մշակութային կյանքի վերաբերյալ։ Գրիգոր Տուրացին եղել է կաթոլիկ եկեղեցու ջատագովը, հեղինակ է եկեղեցական բնույթի աշխատությունների։


== Ծանոթագրություններ ==
Լիանոզովո

Լիանոզովո, Մոսկվայի Հյուսիս-Արևելյան վարչական շրջան, ինչպես նաև քաղաքային համայնք։ Շրջանի հյուսիսային հատվածում  է գտնվում Լիանոզովսկու անվան զբոսայգին։


== Պատմություն ==


=== Վաղ տարիներ։ Ալտուֆեվո գյուղն ու նրա շրջակայքը ===
Լիանոզովոյի ներկայիս շրջանում ամենահին հայտնի վայրը Ալտյուֆեվո գյուղն է, որի պատմությունն սկսվում է XVI դարից։ Գյուղն ուներ եկեղեցի և մի փոքրիկ շենք, որի բնակիչները հաճախակի էին փոփոխվում։


=== Լիանոզովո գյուղ ===
Լիանոզովո գյուղ, որի տարածքում գտնվող շրջանն հիմնադրվել է XX դարի սկզբին՝ արդյունաբերող Ս. Գ. Լիանոզովի նախաձեռնությամբ, ով 1888 թվականին գնել է Ալտուֆեվոյի համայնքն ու կառուցել ամառանոցներ։ Այս ամառանոցներում հանգստացել են շատ հայտնի ընտանիքներ։ Հեղափոխությունից հետո ամառանոցը դարձավ աշխատավորների և գյուղացիների բնակատեղի։ 1960 թվականին շրջանը մտավ Մոսկվայի կազմի մեջ, իսկ 1970-ական թվականներից  այն ամբողջովին քանդվեց, փոխարենը կառուցվեցին բարձրահարկ շենքեր։


== Տրանսպորտ ==

		
		
		
		
		
Շրջան մտնող երթուղային տաքսիներն են՝  92, 98, 136, 259, 601, 644, 685, 705, 763, 771, 774, 815, 815կ։


== Ծանոթագրություններ ==


== Հղումներ ==
Информационный портал управы района Лианозово Archived 2018-10-14 at the Wayback Machine.
Официальный сайт муниципалитета ВМО Лианозово Archived 2016-01-11 at the Wayback Machine.
Շիշկինո (այլ կիրառումներ)

Շիշկինո, կարող է վերաբերել՝

Շիշկինո - գյուղ, Ուկրաինայի Կիրովոգրադի մարզի Նովոուկրաինկայի շրջանում
Շիշկինո - գյուղ, Ուկրաինայի Ղրիմի Ինքնավար Հանրապետության Սակիի շրջանում
Պոնտոսի արքաների դամբարան

Պոնտոսի արքաների դամբարան, ժամանակակից Թուրքիայի Ամասիա քաղաքում (պատմականորեն՝ Փոքր Հայք) գտնվող տարբեր չափերի քարակերը փորագիր տապանաքարեր, որտեղ թաղված են Պոնտոսի թագավորության արքաները։ 2014 թվականի ապրիլի 13-ին ներառվել է Թուրքիայում ՅՈւՆԵՍԿՕ-ի համաշխարհային ժառանգության օբյեկտների հավակնորդ-թեկնածուների ցանկում։
Թագավորական նեկրոպոլիսը գտնվում է Ամասիայում՝ Սև ծովի ավազանին պատկանող Իրիս գետի ափին վեր խոյացող Հարշենա լեռան հարավային ստորոտին՝ 272 մետր բարձրության վրա։ Պոնտական արքաների տապանաքարերը կառուցել է Պոնտոսի թագավորության առաջին արքա Միհրդատ I-ը (կառավարման ժամանակահատվածը՝ մ․թ․ա․ 281-266 թվականներ)` կրաքարային ծածկույթով։ Տարածքը հնագույն ժամանակներում կոչվել է «թագավորների հովիտ»։ Պոնտոսի արքայական դամբարանը հյուսիսային Անատոլիայի և Հայկական լեռնաշխարհի ամենամեծ գերեզմանատեղին է, որը մեծ հռչակ էր վայելում նաև հելլենիստական աշխարհում։ Ամասիայի արքայական դամբարանում են թաղված Պոնտոսի թագավորներ Միհրդատ I-ը, Արիոբարզանեսը, Միհրդատ II-ը, Միհրդատ III-ը և Ֆարնակես I-ը։
Ամասիայի ամրոցի հարևանությամբ հայտնաբերվել են նաև ևս ինը շիրիմներ։ Փորագրված արքայական տապանաքարերի ընդհանուր թիվը համալիրի տարածքում 21-ն է։ Պոնտոսի արքաների գերեզմանները գտնվում են 8-15 մետր բարձրության վրա։ Իր բարձրադիր տեղագրության շնորհիվ այն պահպանվել և ներկայանալի տեսքով մեզ է հասել վաղնջական ժամանակներից։ 


== Ծանոթագրություններ ==
Կիրինիա (լեռներ)

Կիրինիա (հուն․՝ Κερύνεια), или Бешпармак), լեռներ Կիպրոս կղզում։ 


== Աշխարհագրություն ==
Կիրինիան լեռնաշղթա է, որը ձգվում է կղզու հյուսիսային ափի երկայնքով։ Երկրաբանորեն լեռները կազմված են կրաքարից, մասամբ՝ մարմարից։ Ամենաբարձր կետը Կիպարիսովունոն լեռն է (1024մ)։ Արևելյան մասն ավելի լայն է (25-30 կմ), արևմտյանն ավելի նեղ է (մոտ 15 կմ), բայց ավելի բարձր։ Լեռների արևելյան շարունակությունն են Կարպասի լեռները, որոնք գտնվում են Կարպաս թերակղզում։ Շրջանի արևմտյան մասը (740 մ) կոչվում է Պենտադակտիլ (հուն․՝ Πενταδάκτυλος) ցածր լեռան անունով, ինչը թարգմանաբար նշանակում է «հինգ մատներ»։ Հետաքրքիր է, որ թուրքերեն տարբերակը՝ Beshparmak-Daglari ( թուրքերեն՝ Beşparmak Dağları), նշանակում է «հինգ մատների լեռներ»։ Լեռների ստորոտում՝ ծովափին է գտնվում է Կիրենիա կամ Գիրնե քաղաքը, որը համարվում է Հյուսիսային Կիպրոսի զբոսաշրջային մայրաքաղաքը։ Լեռնաշղթայի տարածքը գտնվում է Հյուսիսային Կիպրոսի Թուրքական Հանրապետության վերահսկողության տակ։ Լեռնաշղթայի լանջերին և գագաթներին կան անտիկ շրջանի շինությունների ավերակներ, ինչպես նաև միջնադարյան դղյակներ (Սուրբ Իլարիոն, Բուֆավենտո, Կանտարա)։ 


== Պատկերասրահ ==

		
		
		


== Ծանոթագրություններ ==
Նովոլուտկովկա

Նովոլուտկովկա (ուկրաիներեն՝ Новолутківка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոլուտկովկա գյուղում բնակվում էր 551 մարդ։ Բնակավայրը զբաղեցնում է 1,51 կմ² տարածք։ Բնակչության խտությունը կազմում էր 364,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոչելաևո

Կոչելաևո (ռուս.՝ Кочелаево, մոկշ.՝ Коцялай), գյուղ Ռուսաստանի Մորդովիա հանրապետության Կովիլկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Nestlé

«Nestlé S.A.», (հայերեն՝ «Նեստլե»), սննդի և խմիչքի շվեյցարական անդրազգային ընկերություն, կոնցեռն։ Եկամտի ծավալով հանդիսանում է սննդի խոշորագույն արդյունաբերությունն աշխարհում։
Մասնագիտացված է մանկական սննդի, նախաճաշի շիլաների, սուրճի, թեյի, կաթնամթերքի, շշլացված ջրի, հրուշակեղենի, սառեցված սննդի, ընտանի կենդանիների սննդի և նախաճաշիկների արտադրության և իրացման մեջ։ «Nestlé»-ին պատկանող շուրջ 29 ապրանքանիշի տարեկան վաճառքի ծավալը գերազանցում է 1 միլիարդ շվեյցարական ֆրանկը (մոտավորապես 1,1 ԱՄՆ դոլար)։ Առավել լայն սպառում ունեցող ապրանքանիշներն են «Nescafé» սուրճը, «KitKat» շոկոլադե կոնֆետը, «Nesquik» նախաճաշը, «Maggi» արագ պատրաստվող սննդի ապրանքանիշը և այլն։
Ընկերությանն են պատկանում 447 գործարաններ, որոնք տեղակայված են 194 երկրներում։ Աշխատողների ընդհանուր թիվն ամբողջ աշխարհում հասնում է մոտ 333 000-ի։
Հիմնադրվել է 1905 թվականին՝ Ջորջ և Չարլզ Փեյջերի «Anglo-Swiss Milk Company» (Անգլո-շվեյցարական կաթնամթերքի ընկերություն) և Հենրի Նեստլեի «Farine Lactée Henri Nestlé» (Անրի Նեստլեի կաթի փոշի) ընկերությունների ձուլման արդյունքում։ Ընկերություն մեծ հաջողություններ է գրանցում առաջին և երկրորդ աշխարհամարտերի տարիներին՝ խտացրած կաթին և կաթնախառնուրդներին ավելացնելով բազմաթիվ այլ ապրանքատեսակներ։
Ընկերության գրասենյակը տեղակայված է Շվեյցարիայի Վեվե քաղաքում։ Առավել նշանավոր շուկայական մրցակիցներն են «PepsiCo» և
«Kraft Foods» ընկերությունները։


== Ծանոթագրություններ ==


== Արտաքին հղումներ ==
Պաշտոնական կայք
Էջը «Yahoo Finance» կայքում
Էջը «Google Finance» կայքում
Օլխովկա (խուտոր, Կույուրգազինսկի շրջան)

Անվան այլ կիրառումների համար տե՛ս՝ ՕլխովկաՕլխովկա (ռուս.՝ Ольховка, բաշկիրերեն՝ Ольховка), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեդրիկովցի (գյուղ, Գորոդոկի շրջան)

Բեդրիկովցի (ուկրաիներեն՝ Бедриківці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Բեդրիկովցի գյուղում բնակվում էր 983 մարդ։ Բնակավայրը զբաղեցնում է 2544 կմ² տարածք։ Բնակչության խտությունը կազմում էր 386,4 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆարո

Ֆարո (պորտուգալերեն` Faro),  նավահանգստային քաղաք Պորտուգալիայի հարավում, նույնանուն մարզի և Ալգարվե պատմական շրջանի կենտրոնը։ Ըստ 2011 թ մարդահամարի տվյալների` բնակչությունը կազմում է 64 560 մարդ։ Քաղաքն ունի համալսարան, օդանավակայան, նավահանգիստ, 30 000 նստատեղ ունեցող մարզադաշտ, որտեղ 2004 թ. անկացվել են Եվրո 2004-ի մի քանի հանդիպումներ։ Քաղաքում անցկացվում են նաև մոտոցիկլային սպորտի խոշոր մրցումներ։ Քաղաքի տոնը նշվում է սեպտեմբերի 7-ին։


== Պատմություն ==
Հռոմեական կայսրության ժամանակաշրջանում այս վայրում հիմնվում է Օսսոնոբա նավահանգստային խոշոր քաղաքը։ Հետագայում այն անցնում է մավրիտանցի և արաբ նվաճողների տիրապետության տակ։ XIII դարում քաղաքն ազատագրվում է Պորտուգալիայի թագավոր Աֆոնսու III ի կողմից։ Ֆարոն խիստ տուժել է 1722 և 1755 թ. տեղի ունեցած երկրաշարժերից։ Դրանից հետո քաղաքը սկսում է զարգանալ և ներկայումս համարվում է Ալգարվե շրջանի կենտրոնը։


== Տնտեսություն ==
Քաղաքի տնտեսությունը հիմնականում հիմնված է տուրիզմի վրա։ Տարվա ընթացքում այն ընդունում է շուրջ 5 միլիոն զբոսաշրջիկ։ Ֆարոն հայտնի է նաև կերակրի աղի արտադրությամբ։


== Լուսանկարներ ==
Celtic Frost

Celtic Frost, շվեյցարական մետալ խումբ Ցյուրիխ քաղաքից, որը հայտնի է էքստրեմալ մետալի վրա իր ուժեղ ազդեցությամբ։ Խումբը ակտիվ է եղել 1984-1993 թվականներին և կրկին ձևավորվել է 2001 թվականին։ Խմբի անդամներից մեկի՝ Թոմաս Գաբրիել Ֆիշերի հեռանալուց հետո «Celtic Frost»-ը որոշել է վերջնականապես դադարեցնել իր գործունեությունը։ Խմբի հիմնադիրներից մեկը՝ Բասիստ Մարտին Էրիկ Այնը, սրտի կաթվածից մահացել է 2017 թվականի հոկտեմբերի 21-ին։
Խումբը ոգեշնչվել է ինչպես մետալ ժանրի այլ խմբերից (Black Sabbath, Judas Priest, Venom), այնպես էլ գոթական ռոք ժանրի խմբերից (Bauhaus, Siouxsie and the Banshees, Christian Death) և հարդկոր֊փանկ ժանրի Discharge խմբից։


== Ժանր ==
Քանի որ «Celtic Frost»-ը իր ողջ կարիերայի ընթացքում փոխել է երգերի ժանրերը, ճշգրիտ սահմանումը քննարկման առարկա է դարձել։ Տարբեր աղբյուրներում նրանց ստեղծագործությունը նշվում է մետալի տարբեր ժանրերով։ Երկրպագուները և քննադատները հաճախ դասակարգում են իրենց վաղ երաժշտությունը որպես տրեշ մետալ, բլեք մետալ և նույնիսկ որպես դեթ մետալ, իսկ նրանց հետագա աշխատանքները՝ որպես դարք մետալ, դում մետալ և գոթիկ մետալ։
«Cold Lake» ալբոմում նրանք ցուցադրել են գլեմ մետալի հետ իրենց փորձը։ Որոշ ալբոմների փորձերի մակարդակը (ինչպես՝ Into the Pandemonium) մի շարք լրագրողների հանգեցրել է խմբի ուղղությունը նկարագրել որպես ավանգարդ մետալ։


== Խմբի կազմ ==
Թոմաս Գաբրիել Ֆիշեր՝ վոկալ, էլեկտրական կիթառ, ծրագրավորում (1984֊1993, 2001֊2008)
Մարտին Էրիկ Այն՝ բաս կիթառ, վոկալ (1984֊1987, 1990֊1993, 2001֊2008)
Ֆրանկո Սեզա՝ հարվածային գործիքներ (2002֊2008)Կենդանի ելույթների մասնակիցներԱնդերս Օդդեն՝ էլեկտրական կիթառ (2006֊2007)
V Santura՝ էլեկտրական կիթառ (2007֊2008)|style="width:50%; "|;Նախորդ անդամներ
Իսահակ Դարսո՝ հարվածային գործիքներ (1984)
Սթիվեն Պրիստլի՝ հարվածային գործիքներ (1984֊1985, 1988֊1992)
Ռիդ Սենտ֊Մարկ՝ հարվածային գործիքներ (1985֊1988, 1992֊1993)
Ռոն Մարկս՝ էլեկտրական կիթառ (1986-1988)
Դոմինիկ Շտայներ՝ բաս կիթառ (1987-1988)
Քյորթ Վիկտոր Բրայանտ՝ բաս կիթառ (1988֊1990)
Օլիվեր Ամբերգ՝ էլեկտրական կիթառ (1988֊1989)
Լերի «Գիփսի» Ջոնս՝ էլեկտրական կիթառ (1990֊1993)
Էրոլ Ունալ՝ էլեկտրական կիթառ (2001֊2006)


== Սկավառակագրություն ==
Ստուդիական ալբոմներTo Mega Therion (1985)
Into The Pandemonium (1987)
Cold Lake (1988)
Vanity/Nemesis (1990)
Monotheist (2006)Մինի ալբոմներMorbid Tales (1984)
Emperor’s Return (1985, վերաթողարկվել է 1986 թվականին Morbid Tales-ի հետ նույն ձայնասկավառակում՝ երգերի խառը հերթականությամբ)
Tragic Serenades (1986)
Wine in My Hand (Third from the Sun) (1990)ՍինգլներThe Collector’s Celtic Frost (1987)
I Won’t Dance (1987)
Cherry Orchards (1988)
The Celtic Frost Story (1989)ԺողովածուներParched With Thirst Am I and Dying (1992)
Are You Morbid? (2003)ՏեսագրությունLive At Hammersmith Odeon (1989, VHS)


== Ծանոթագրություններ ==


== Արտաքին հղումներ ==
www.celticfrost.com Celtic Frost. պաշտոնական կայք
«Հարցազրույց Մարտին Էրիկ Այնի հետ» (անգլերեն)։ Broward-Palm Beach New Times։ 19 октября 2006։ Արխիվացված է օրիգինալից 2012-11-21-ին։ Վերցված է 2012-11-07 
«Հարցազրույց Թոմ Գաբրիել Ֆիշերի հետ» (անգլերեն)։ www.avantgarde-metal.com։ 2010։ Արխիվացված է օրիգինալից 2012-11-21-ին։ Վերցված է 2012-11-07
Մորտո Կուլիբեֆ

Մորտո Կուլիբեֆ (ֆր.՝ Morteaux-Coulibœuf), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 524 մարդ, բնակչության խտությունը` 44.56 մարդ/կմ²։ Բնակավայրը զբաղեցնում է 11.76 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 36 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 339 աշխատունակ (15-64 տարեկան)  բնակիչ, որոնցից ակտիվ էին 257-ը, իսկ ոչ ակտիվները` 82։ Ակտիվության ցուցանիշը կազմում է 75,8 %։ 257 աշխատունակ մարդկանցից աշխատել է 238 անձ (126 տղամարդ և 112 կին)։ Գործազուրկ են եղել 19 անձ (8 տղամարդ և 11 կին)։ 82 անաշխատունակներից 25-ը եղել են աշակերտներ կամ ուսանողներ, 34-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրոֆեսիոնալ հռետոր

Պրոֆեսիոնալ հռետորը կամ ոգեշնչող խոսնակը հռետոր է, ում ելույթը նպատակաուղղված է ոգեշնչել կամ խթանել լսարանին։ Գործարարները կարող են օգտվել ոգեշնչող խոսնակների ծառայությունից (օրինակ) բացատրելու ընկերության ռազմավարությունը, ոգեշնչելու աշխատակիցներին ապագան դրական լույսով տեսնելու և բաց համագործակցության։


== Ծանոթագրություններ ==
Յոհան Հայզինգա

Յոհան Հայզինգա (հոլ.՝ Johan Huizinga, դեկտեմբերի 7, 1872(1872-12-07)[…], Գրոնինգեն, Նիդերլանդներ[…] - փետրվարի 1, 1945(1945-02-01)[…], De Steeg, Ռեյդեն, Խելդեռլանդ, Նիդերլանդներ), հոլանդացի փիլիսոփա, պատմաբան, մշակույթի տեսաբան, Գրոնինգենի (1905 - 1915) և Լեյդենի (1915 - 1940) համալսարանների պրոֆեսոր։ Հայտնի է Արևմտյան Եվրոպայի ուշ միջնադարի և Վերածննդի դարաշրջանի պատմությանը նվիրված իր աշխատություններով (դրանցից է «Միջնադարի աշունը», 1919)։ Համաշխարհային հռչակ է բերել հեղինակին «Homo ludens» (1938) երկը, որտեղ ամփոփված են մշակույթի պատմությանը նվիրված Հայզինգայի հոդվածները (թարգմանվել է հայերեն Սամվել Ղռաթյանի կողմից։)
Գերմանիայի կողմից Նիդերլանդների օկուպացման շրջանում հեռացվել է համալսարանից՝ 1942 թ. հակաֆաշիստական դասախոսությունից հետո։ Ձերբակալվել է, երկու ամիս անց ազատ արձակվել՝ հավանաբար նկատի ունենալով առողջական վիճակը։ Սակայն թույլտվություն չի ստացել վերադառնալ Լեյդեն։ Մահացել է 1945 թ. փետրվարի 1-ին։ Կյանքի վերջին տարիներին ավարտին է հասցրել ինքնակենսագրական նոթերը և «Եղծված աշխարհ» աշխատությունը։


== Երկեր ==
1911 «Հաարլեմի իրավական աղբյուրները»
1912 «Մեր ազգային գիտակցության նախապատմությունից», ակնարկ
1913 «1813-ի կարևորությունը Նիդերլանդների հոգևոր մշակույթի համար»
1914 «Համալսարանի պատմություն», նվիրված Խրոնինգենի Համալսարանի 300-ամյակին
1916 «Վան Էյկերի արվեստը իրենց ժամանակի կյանքում», ակնարկ
1918 «Մարդիկ և բազմություն Ամերիկայում»
1919 «Միջնադարի աշուն»
1924 «Էրազմուս», կենսագրություն
1927 «Ամերիկան՝ կենսունակ և մտածող»
1927 «Յան Վեթի կյանքն ու գործերը»
1929 «Մշակութապատմական էքսկուրսներ»
1935 «Վաղվա ստվերներում»
1937 «Գիտության պատմությունը»
1938, Homo Ludens («Խաղացող մարդ»)
1941 «Նիդերլանդական մշակույթը 17-րդ դարում», ակնարկ
1945 «Եղծված աշխարհ»


== Ծանոթագրություններ ==


== Արտաքին հղումներ ==
Յոհան Հայզինգայի «Homo Ludens» գրքի հայերեն թարգմանության գրախոսականը «Ազգ» թերթում(չաշխատող հղում)
Lonely Planet

«Lonely Planet» (Միայնակ մոլորակ), հայկական Դորիանս ռոք խմբի երգն է, որով ներկայացրել է Հայաստանը Եվրատեսիլ 2013 երգի մրցույթում։ Երգի խոսքերի հեղինակն է Վարդան Զադոյանը, իսկ երաժշտության հեղինակը՝ Բլեք Սաբաթ ռոք խմբի կիթառահար Թոնի Այոմմին։


== Թողարկման պատմություն ==


=== Երգի ընտրությունը ===
Երգը ընտրվել է 2013 թվականի մարտի 2-ին Հանրային հեռուստաընկերության ուղիղ եթերում, որտեղ խումբը կատարել է նաև 3 այլ երգեր և քվեարկության արդյունքում հաղթել է Lonely Planet երգը։


=== Տեսահոլովակ ===
Երգի տեսահոլովակի պրեմիերան կայացել է մարտի 18-ին ՅուԹյուբում Դորիանսի և Եվրատեսիլի պաշտոնական էջերում։


=== Ռեմիքս ===
Երգի ռեմիքս տարբերակի պրեմիերան կայացել է մայիսի 5-ին, որի հեղինակն է խմբի անդամ Արման Փահլևանյանը։


== Եվրատեսիլ ==
Եվրատեսիլում Դորիանսը երգը կատարել է երկրորդ կիսաեզրափակչում՝ մայիսի 16-ին, 11-րդ համարի ներքո և եզրափակիչ է անցել 7-րդը 69 միավորով։ Եզրափակչում Դորիանսը հանդես է եկել 12-րդ համարի ներքո և զբաղեցրել է 18-րդ հորիզոնականը 41 միավորով։


== Երգի տարբերակները ==
Digital downloadLonely Planet – 3։00
Lonely Planet (Ռեմիքս) – 2։58


== Տես նաև ==
Եվրատեսիլ 2013 երգի մրցույթ
Հայաստանը Եվրատեսիլ 2013 երգի մրցույթում


== Ծանոթագրություններ ==


== Արտաքին հղումներ ==
Երգի պաշտոնական տեսահոլովակը
Դորիանսի առաջինը փորձը Եվրատեսիլի բեմում
Դորիանսի երկրորդ փորձը Եվրատեսիլի բեմում
Դորիանսի ելույթը կիսաեզրափակչում
Դորիանսի ելույթը եզրափակչում
Արցախյան ազատամարտի հուշահամալիր (Նոր Այգեստան)

Արցախյան ազատամարտի հուշահամալիր, 1991-1994 թվականներին տեղի ունեցած Արցախյան պատերազմում ծագումով Այգեստան և Նոր Այգեստան գյուղերի, ինչպես նաև այնտեղի ինքնապաշտպանական մարտերում զոհված ազատամարտիկների և 44-օրյա պատերազմում զոհված զինծառայողների հիշատակին նվիրված հուշահամալիր, որը մինչև 2020 թվականի նոյեմբերի կեսերը գտնվում էր Արցախի Հանրապետության Մարտակերտի շրջանի Նոր Այգեստան գյուղում, իսկ դրանից հետո վերաբացվել է Հայաստանի Հանրապետության մայրաքաղաք Երևանի Եռաբլուր պանթեոնում։


== Պատմություն ==


=== Հիմնադրում ===
Արցախյան ազատամարտին նվիրված հուշահամալիրը բացվել է 2009 թվականի մայիսի 4-ին, որին մասնակցել են Արցախի Հանրապետության նախագահ Բակո Սահակյանը, նախարարներ, երկրի ազգային ժողովի պատգամավորներ, Պաշտպանության բանակի հրամանատարությունը, մտավորականներ և գյուղի բնակիչները։ Հուշահամալիրի կառուցվել է ծագումով Նոր Այգեստան գյուղից Վլադիմիր Գալստյանի և Սուրեն Խաչատրյանի միջոցներով։


=== Հարկադիր տեղափոխություն ===
2020 թվականի նոյեմբերի 9-ին Հայաստանի Հանրապետության վարչապետ Նիկոլ Փաշինյանը համաձայնել է Ադրբեջանի Հանրապետության նախագահ Իլհամ Ալիևի և Ռուսաստանի Դաշնության նախագահ Վլադիմիր Պուտինի հետ միասին ստորագրել եռակողմ համաձայնագիր, որով Արցախի Հանրապետության բազմաթիվ բնակավայրերի հետ Ադրբեջանի զինված ուժերին է հանձնվել Նոր Այգեստան գյուղը։ Բնակչությունը տրվել է 24 ժամ, որպեսզի լքեն իրենց բնակավայրը, որոնք իրենց հետ տեղափոխել են նաև Արցախյան ազատամարտի նահատակներին նվիրված հուշահամալիրի քարե սալիկներն ու խաչքարը։
2021 թվականի նոյեմբերի 14-ին հուշահամալիրի խաչքարն ու սալաքարերը տեղադրվել են Երևան քաղաքի Եռաբլուր զինվորական պանթեոնում։


== Նկարագրություն ==
Հուշահամալիրը կազմված է մուգ սևակարմիր տուֆից պատրաստված խաչքարից և վերջինի երկու կողմերում տեղադրված նույն քարից պատրաստված սալիկներից։ Քարե սալիկների վրա փորագրված են Արցախյան ազատամարտի և 44-օրյա պատերազմի ժամանակ ծնունդով Այգեստան կամ Նոր Այգեստան գյուղերից, ինչպես նաև այնտեղի ինքնապաշտպանական մարտերում նահատակված ազատամարտիկների  ։

Հուշատախտակներին գրված են հետևյալ ազատամարտիկների անունները՝ 


== Նշումներ ==


== Ծանոթագրություններ ==
Միխայլովկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Միխայլովկա գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեեռի (գյուղ, Նիո շրջան)

Անվան այլ կիրառումների համար տե՛ս՝ Մեեռի (այլ կիրառումներ)Մեեռի (էստ․՝ Meeri), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 311 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վեիկե-Ռիսնա

Վեիկե-Ռիսնա (էստ․՝ Väike-Rõsna), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 101 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոկաբանովո

Նովոկաբանովո (ռուս.՝ Новокабаново, բաշկիրերեն՝ Яңы Ҡабан), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 879 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թևաբտիկ կիվիվ

Թևաբտիկ կիվիվ (լատ.՝ Vanellus spinosus), քարադրանմանների ընտանիքին պատկանող ոչ մեծ թռչուն։


== Նկարագրություն ==
Թևաբտիկ կիվիվների մարմնի երկարությունը հասնում է մոտ 25-27 սմ-ի։ Նրանց գլխի և կրծքավանդակի գունավորումը սև-սպիտակ է։ Նրանց մարմնի վերին մասի գունավորումը շագանակագույն է։ Ոտքերը սև են և շատ երկար։ Թռիչքի ժամանակ այս կիվիվները թռչում են դանդաղ և զգուշությամբ։


== Տարածվածություն ==
Նրանք հաճախ հանդիպում են Թուրքիայում, Սիրիայի արևելքում և հյուսիսում, Իսրայելում, Հորդանանում և Իրաքում, ինչպես նաև Արևելյան և Արևմտյան Աֆրիկայում։ Արևմտյան Աֆրիկայի Ռիֆթ հովտի հարավային հատվածում Թևաբտիկ կիվիվները շատ հազվադեպ են։ Այնուամենայնիվ, որոշ փաստեր կան, որ նրանք տարածված են նաև Մալավիում։ Այս կիվիվները չվում են Լիբանանի հյուսիսում գտնվող շրջաններ։ Բայց պարզվում է, որ նրանք հիմնականում բնակվում են այդտեղ, որպես չվող թռչուն։
Եվրոպայում թևաբտիկ կիվիվները հազվագյուտ բուծմամբ թռչուններ են։ Եվրոպայում բնի հայտնաբերման առաջին ապացույցը ստացվել է 1959 թվականին Հունաստանի արևմտյան շրջանում։ Այնուամենայնիվ այս թռչունների թվաքանակը կտրուկ անկում է ապրում այն ժամանակ, երբ որսում են նրանց։ Այս թռչունները տարածված են նաև Իսպանիայում, Գերմանիայում և Արևելյան Եվրոպայի տարբեր մասերում։ Մարտ և ապրիլ ամիսներին նրանց կարելի է տեսնել նաև Կիպրոսում։


== Սնունդ ==
Թևաբտիկ կիվիվները տեսողականորեն գտնում են իրենց որսը և այն գրավում են մի քանի արագ շարժումների միջոցով։ Հիմնականում սնվում են մնացորդներով, մոծակներով և դրանց թրթուրներով, ինչպես նաև մրջյուններով։ Նրանք սնվում են նաև սարդերով, ճիճուներով, փափկամարմիններով, շերեփուկներով և փոքր ձկներով։


== Բուծում ==
Մինչ այժմ չի ուսումնասիրվել թևաբտիկ կիվիվների բուծման կենսաբանությունը։ Այնուամենայնիվ, նրանք դիտում էին մի քանի րոպե պտտվող արուին և շրջապատող  էգերին։ Զուգավորումը տեղի է ունենում այն բանից հետո, երբ էգը ընդունում է արուի հրավերը։
Բները ավելի հաճախ դնում են ջրերի մոտակայքում՝ բույսերով պատրաստված բնի մեջ։ Բները կառուցվում են արուների կողմից, որոնք զուգավորման ընթացքում կառուցում են մի քանի բներ, որոնցից էգը ընտրում է մեկը։
Բնի մեջ դնում են հիմականում 4 դեղնավուն և շագանակագույն բծերով ձու։ Ձագերի ծնվելը տևում է մոտ 22-24 օր։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Simon Delany, Derek Scott, Tim Dodman, David Stroud (Hrsg): An Atlas of Wader Populations in Afrika and Western Eurasia. Wetlands International, Wageningen 2009, ISBN 978-90-5882-047-1
Վայլտինգեն

Վայլտինգեն  (գերմ.՝ Weiltingen), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Անսբախ շրջանում։ Բնակչությունը 1385 մարդ (ըստ 2010 թվականի դեկտեմբերի 31-ի)։ Տարածքը 24,02 կմ² է։ Պաշտոնական կոդ՝ 09 5 71 218։
Կոմունան ստորաբաժանվում է 8 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Միխայիլ Շուֆուտինսկի

Միխայիլ Զախարովիչ Շուֆուտինսկի (ռուս.՝ Михаил Захарович Шуфутинский, ապրիլի 13, 1948(1948-04-13), Մոսկվա, ԽՍՀՄ), ռուս էստրադային երգիչ։


== Կենսագրություն ==
Ծնվել է 1948 թվականի ապրիլի 13-ին Մոսկվայում, հրեական ընտանիքում։ Նրա հայրն էր Զախար Շուֆուտինսկին՝ Հայրենական մեծ պատերազմի մասնակից էր, մասնագիտությամբ բժիշկ։ Երբ Միխայիլը 5 տարեկան էր, զոհվում է նրա մայրը, և երեխայի դաստիարակությամբ սկսում է զբաղվել նրա տատիկ Բերտա Դավիդովնան և պապիկ Դավիթ Յակովլևիչը։ Ավարտել է երաժշտական դպրոցի ակորդեոնի բաժինը, այնուհետև Մոսկվայի Իպպոլիտով-Իվանովի անվան երաժշտական ուսումնարանի դիրիժորական բաժինը, ուր իր հետ նույն բաժնում էր սովորում ապագա երգչուհի Ալլա Պուգաչովան։ Տարբեր համույթների հետ ելույթներ էր ունենում Մոսկվայի և Մագադանի ռեստորաններում, երգելով հիմնականում Ալեքսանդր Վերտինսկու և Պյոտր Լեշչենկոի երգերը։ Ավելի ուշ դառնում է «Լեյսյա, պեսնյա» (ռուս.՝ Лейся, песня) համույթի ղեկավարը, որը հիմնականում կատարում էր Վյաչեսլավ Դոբրինինի երգերը։
1981 թ.-ին Մ. Շուֆուտինսկին ընտանիքի հետ Սովետական Միությունից տեղափոխվում է ԱՄՆ, և այնտեղ, գործիքավորողի կարգավիճակով թողարկում է Անատոլի Մոգիլևսկու «У нас в Одессе это не едят» (1983 թ.) և «Я Вас люблю, мадам» (1984 թ.) ալբոմները։ Մոտ տասը տարի նվագում էր տարբեր համույթների հետ ռեստորաններում, ստեղծում է «Ատաման-բէնդ-շոու» խումբը և բացում «Ատաման» ռեստորանը։
1980-ականների վերջում մեկնում է Լոս Անջելես՝ ուր սկսում է աշխատել Հոլիվուդի «Արբատ» ռուսական ռեստորանում։ 1990 թվականին էմիգրացիայից հետո առաջին անգամ մեկնում է ԽՍՀՄ, որտեղ մի քանի համերգներ է ունենում։ 1998 թ.-ին գրում է «И вот стою я у черты…» ինքնակենսագրական գիրքը։ 2003 թվականից սկսած մշտապես բնակվում է Ռուսաստանում։


== Ընտանիք ==
կինը՝ Մարգարիտա Շուֆուտինսկայա (ամուսնացել են 1971 թ. հունվարի 2-ինավագ զավակը՝ Դավիթ Շուֆուտինսկի (1972 թ.) ամուսնացած է, կնոջ անունը՝ Անժելա
թոռը՝ Աննա (2006 թ.)
թոռը՝ Անդրեյ (1997 թ.)
թոռը՝ Միխայիլ (2009 թ.)
կրտսեր զավակը՝ Անտոն Շուֆուտինսկի (1976 թ.), եղել է ԱՄՆ հատուկ զորքերի սպա, ամուսնացած է աֆրոամերիկուհի Բրենդիի հետ
թոռը՝ Դմիտրի Շուֆուտինսկի, դպրոցական համույթում սաքսոֆոն է նվագում
թոռը՝ Նոյ Շուֆուտինսկի (2002 թ.) երգով է զբաղվում
թոռը՝ Զախար Շուֆուտինսկի (2009 թ.)


== Սկավառակագրություն ==
1982  - «Побег»
1983  - «Атаман»
1984  - «Гулливер»
1984  - «Атаман - 2» (ԽՍՀՄ-ում չի թողարկվել)
1985  - «Амнистия»
1986  - «Атаман - 3»
1987  - «Белый аист»
1988  - «Нет проблем»
1989  - «Ты у меня единственная» (Սյուզաննա Թեփերի հետ)
1990  - «Подмосковные вечера»
1991  - «Моя жизнь»
1992  - «Тихий Дон»
1993  - «Киса - киса»
1994  - «Гуляй, душа»
1995  - «О, Женщины»
1996  - «Добрый вечер, господа»
1998  - «Однажды в Америке» (Իգոր Կրուտոյի երգերը)
1999  - «Ну и ради Бога»
2001  - «Я родился в Москве»
2002  - «Наколочка»
2003  - «Бум-Бум»
2004  - «Пополам» (Իրինա Ալեգրովայի հետ)
2005  - «Соло»
2006  - «Дуэты разных лет»
2007  - «Москва-Владивосток»
2009  - «Брато»
2010  - «Дуэты разных лет 2»
2013  - «Love Story»
2016  - «Я просто медленно люблю»
2020  - «Ты моя жизнь»


== Ծանուցումներ ==
Պիլար

Անվան այլ կիրառումների համար տե՛ս՝ Պիլար (այլ կիրառումներ)Պիլար (պորտ.՝ Pilar), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանայի մարզում։ Մտնում է Սապեի գավառի կազմի մեջ։ Բնակչությունը կազմում է 10 825 մարդ՝ 2006 թվականի տվյալներով։ Գրավում է 101,262 կմ2 տարածք։ Բնակչության խտությունը՝ 106,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 21 392 202,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2023,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,569 (տվյալները՝ ՄԱԿ-ի զարգացման ծրագրի)։
Դևի Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Դևի Աբաշիձե (վրաց.՝ დევი აბაშიძე, մայիսի 1, 1924(1924-05-01), Իսլար, Խարագաուլի շրջան, Իմերեթի մարզ, Վրաստան - օգոստոսի 3, 2005(2005-08-03), Թբիլիսի, Վրաստան), վրաց կինոռեժիսոր։


== Կենսագրություն ==
Ծնվել է Իսլարիում։ 1941-1944 թվականին սովորել է Թբիլիսիի բժշկական ինստիտուտում։ 1957 թվականից «Վրացական Ֆիլմ» կինոստուդիայում աշխատել է որպես ռեժիսոր։


== Մրցանակներ ==
ԽՍՀ Վրաստանի վաստակավոր արտիստ (1980)


== Արտաքին հղումներ ==
Դևի Աբաշիձեն Internet Movie Database կայքում
KM.RU Archived 2007-05-16 at the Wayback Machine.
Բաշկա Վոդա

Այս հոդվածը Խորվաթիայի Սպլիտսկո Դալմատինսկա երկրամասի Բաշկա Վոդա գյուղի մասին է։ Անվան այլ կիրառումների համար տե՛ս նաև Բաշկա (այլ կիրառումներ)Բաշկա Վոդա (խորվ.՝ Baška Voda, արտասանություն: [bâʃkaː vɔ̌da]) կամ Պորտո Բեստոնիո (իտալերեն՝ Porto Bestonio), առողջարանային և զբոսաշրջային գյուղ Խորվաթիայի հարավում՝ Սպլիտսկո Դալմատինսկայի ժուպանությունում։
Փոքրիկ այս գյուղը գտնվում է Խորվաթիա ժամանած զբոսաշրջիկների ուշադրության կենտրոնում։


== Աշխարհագրություն ==
Բաշկա Վոդա գյուղը գտնվում է Բալկանյան թերակղզու վրա գտնվող Խորվաթիա պետության հարավային նեղ անդրծովյան հատվածում՝ Դալմաթիայի պատմական երկրամասում։ Բնակավայրի ափերը ողողում է Ադրիատիկ ծովի ջրերը։
Կլիման միջերկրածովային է և ծովի ազդեցությունը կարևոր դեր ունի գյուղի կլիմայի ձևավորման գործում։ Տարվա ամենատաք եղանակը հուլիս-օգոստոսն է։ Օգոստոսյան միջին ջերմաստիճանը գերազանցում է 25 °C-ը։
Առողջարանային այս գյուղը հայտնի է իր կարմիր կտուրներ ունեցող ցածրահարկ շենքերով։


== Բնակչություն ==
Ըստ 2001 թվականին Խորվաթիայի Հանրապետությունում ազգային վիճակագրական ծառայության կողմից կազմակերպած մարդահամարի տվյալների՝ Բաշկա Վոդա գյուղի բնակչությունը կազմում է 2,924 մարդ։
Գյուղի բնակչության ճնշող մեծամասնությունը տեղաբնիկ խորվաթներն են, որոնց բնակչության թվի տոկոսային հարաբերությունը ամբողջ բնակչության մեջ կազմում է 95,5 %։
Գյուղում բնակվող խորվաթները խոսում են խորվաթերենով և դավանում կաթոլիկություն։ Բաշկա Վոդայի տարածքում բնակվում են նաև մեծ քանակությամբ սերբեր, որոնք խորվաթներից հետո համարվում են երկրորդ խոշոր ազգությունը։
Կան նաև որոշակի քանակությամբ բոսնիացիներ և ալբանացիներ։


== Անվան ծագումնաբանություն և պատմություն ==
Բաշկա Վոդա բնակավայրի մասին առաջին հիշատակումը եղել է 1688 թվականին։ Առաջին անգամ քարտեզի վրա այն հիշատակվել է Բասկա (իտալերեն՝ Basca) անունով։
Այն հայտնի էր, որպես գյուղատնտեսական և ձկնորսական փոքրիկ գյուղ։ «Բաշկա Վոդա» անվանումը կապված է հին հունական դիցարանի ռազմի աստված Արեսի և ջրերի աստվածուհի Կալլիոպեի որդու՝ Բիստոնի հետ։
Բաշկա Վոդայի տարածքում կատարված հնագիտական հետազոտությունները ցույց են տվել, որ այս վայրրը բնակեցված է եղել դեռևս Հռոմեական կայսրության գոյության ժամանակահատվածում։
Այստեղից հայտնաբերվել են ոսկերչական իրեր, տապանաքարեր և Ալեքսանդր Մակեդոնացու պատկերով մետաղադրամներ։


== Տե՛ս նաև ==
Սպլիտսկո Դալմատինսկա


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Բաշկա Վոդայի զբոսաշրջային նշանակություն Archived 2013-03-18 at the Wayback Machine.
Պենտալիա

Պենտալիա (հուն․՝  Πενταλιά), գյուղ Կիպրոսի Հանրապետության Պաֆոսի շրջանում։ Տեղակայված է Ամարյետի գյուղից 6 կմ դեպի հյուսիս։ Գյուղը գտնվում է ծովի մակարդակից 799 մետր (2,621 ոտնաչափ) բարձրության վրա։


== Բնակչություն ==
Ըստ 2001 թվականի տվյալների գյուղի բնակչությունը կազմել է 70-80։


== Ժողովրդագրություն ==


== Ծանոթագրություններ ==
Արգվեթա

Արգվեթա (վրաց.՝ არგვეთა), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 329 մարդ։


== Ծանոթագրություններ ==
Լինքոլնի լաբորատորիայի փորձարարական կայան

Մասաչուսեթսի տեխնոլոգիական ինստիտուտի Լինքոլնի լաբորատորիայի փորձարարական կայան (ՄԱՄ աստղադիտարանի կոդը՝ 704), էլեկրա-օպտիկական փորձարարական գիտական հաստատություն, որը տեղակայված է ԱՄՆ Նյու Մեքսիկո նահանգի Սոկոռո քաղաքի մոտ։
Փորձարարական կայանը շահագործվում է ԱՄՆ ռազմաօդային ուժերի կողմից, այստեղ կատարվում է հիմնականում առաջավոր էլեկտրա-օպտիկական հետազոտություններ, դրանց գնահատում և նախագծում։ Կայանը կազմում է ԱՄՆ ռազմաօդային ուժերի տիեզեկարան հսկողության համակարգի բաղկացուցիչ մասը։ Կայանում է իրականացվում նաև ՆԱՍԱ-ի Երկրին մոտեցող աստորոիդների որոնման ծրագրի շրջանակներում Լինքոլնի անվան մերձերկրյա աստերոիդների որոնման լաբորատորիա կամ ԼԻՆԵԱՐ ծրագիրը (անգլ.՝ LINEAR), որի շրջանակներում որոնվում և հետևվում են Երկրին մոտեցով և հավանական վտանգ հանդիսացող աստերոիդներ և գիսաստղեր։
Այս ծրագրի իրականացման ընթացքում են հայտնաբերվել Արեգակնային համակարգի ամենամեծ քանակով փոքր մոլորակներ։ 2018 թվականի դրությամբ Փոքր մոլորակների կենտրոնի տվյալներով ԼԻՆԵԱՐ ծրագրի իրականացման արդյունքում 1997-ից 2012 թվականներին հայտնաբերվել են 149 083 փոքր մոլորակներ։ Հայտնաբերումների քանակով ԼԻՆԵԱՐ ծրագիրը այս պահին ամենահաջողված աստերոիդների որոնման ծրագիրն է աշխարհում։


== Տես նաև ==
Լինքոլնի անվան մերձերկրյա աստերոիդների որոնման լաբորատորիա


== Ծանոթագրություններ ==


== Արտաքին հղումներ ==
Մասաչուսեթսի տեխնոլոգիական ինստիտուտի Լինքոլնի լաբորատորիայի պաշտոնական կայք
Ագուաս Բուենաս

Ագուաս Բուենաս (իսպ.՝ Aguas Buenas) բնակավայր Ուրուգվայի հարավարևելյան մասում, Դուրասնո դեպարտամենտում։


== Աշխարհագրություն ==
Տեղակայված է № 7 մայրուղու վրա, դեպարտամենտից մոտ՝ 45 կմ դեպի Վիլայա դել Կարմեն քաղաքից։


== Բնակչություն ==
Բնակչությունը ըստ 2011 թվականի տվյալների կազմում է՝ 86 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
План Агуас-Буэнас Archived 2012-11-14 at the Wayback Machine.
Փիրալլահի շրջան

Փիրալլահի շրջան (ադրբ.՝ Pirallahı rayonu), Բաքվի քաղաքի 12 վարչական շրջաններից մէկը։ 


== Աշխարհագրություն ==
Փիրալլահի շրջանը գտնվում է Աբշերոն թերակղզու արևելյան և հարավ-արևելյան մասերում։ Սահմանակից է Բաքու քաղաքի Խազարի շրջանին։ 


== Պատմություն ==
Բաքու քաղաքի Փիրալլահի շրջանը ստեղծվել է Ադրբեջանի Հանրապետության նախագահ Իլհամ Ալիևի 2012 թվականի դեկտեմբերի 21-ի «Փիրալլահի շրջանը Բաքվի քաղաքային վարչատարածքային միավորի կազմում ստեղծելու մասին» հրամանով։ 
Շրջանը ունի 4 վարչատարածքային միավոր՝ Պիրալահի, Չիլով, Նավթային քարեր, Գյուրգյան։ Փիրալլահի շրջանի Չիլով բնակավայրը հարուստ է նավթով։


== Բնակչություն ==
2021 թվականի տվյալներով բնակավայրն ուներ 20600 բնակիչ։


== Քաղաքատիպ ավաններ ==


== Ծանոթագրություններ ==
Ույբուլատովո

Ույբուլատովո (ռուս.՝ Уйбулатово, բաշկիրերեն՝ Уйбулат), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 281 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուժե (Էնդր)

Սուժե (ֆր.՝Sougé), կոմունա Ֆրանսիայում, Ցենտրի մարզ, Շատորույի շրջան։
Կոմունան գտնվում է Փարիզից 200 կմ հարավ, Օռլեանից 110 կմ հարավ և Շատորույից 21 կմ հյուսիս-արևմուտք։


== Բնակչություն ==
Բնակչությունը՝ 2007 թվականի տվյալներով կազմում է 163 մարդ։


== Ծանոթագրություններ ==


== Արտաքին հղումներ ==
Պաշտոնական կայք
2008 թվականի մարտի ավագանու ընտրությունների արդյունքները, Էնդր բաժնի պաշտոնական կայքում Archived 2008-12-07 at the Wayback Machine.
Քաղաքի բնակչությունը 1793-ից մինչև 1962 թվականը Cassini-ի պաշտոնական էջում
Քաղաքի բնակչությունը 1968-ից մինչև 2007 թվականը INSEE-ի պաշտոնական էջում(չաշխատող հղում)
Ելենա Պավլիդի

Ելենա Պավլիդի (սեպտեմբերի 22, 1953(1953-09-22), Երևան, Հայկական ԽՍՀ, ԽՍՀՄ), բալետի հայ արտիստ։


== Կենսագրություն ==
Ելենա Պավլիդին ծնվել է 1953 թվականին, Երևանում։ 1970 թվականին ավարտել է Երևանի պարարվեստի ուսումնարանի դասական պարի բաժինը՝ Լ. Սեմանովայի արվեստանոցը։ 1969 թվականից աշխատում է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում` որպես բալետի դերասանուհի, 1970 թվականից` բալետի մենապարուհի, 1998 թվականից՝ բալետային խմբի փորձավար։


== Դերապարեր ==
Միրթա՝ «Ժիզել»
Օդեթա և Օդիլիա՝ «Կարապի լիճ»
Փողոցային պարուհի, հավերժահարս, ընկերուհիներ՝ «Դոն Կիխոտ»
Էգինա՝ «Սպարտակ»
Նուարդ, Շամիրամ՝ «Արա Գեղեցիկ և Շամիրամ»
Էմիլիա՝ «Մավրի պավանա»
Շտրալ՝ «Դիմակահանդես»
Մազուրկա, 11 վալս՝ «Շոպենիանա»
Էվրիդիկա՝ «Օրփեուս»
Գայանե՝ «Գայանե»
Էդուարդ Միրզոյանի «Լույսի սիմֆոնիա»
Խանդուտ՝ «Սասունցի Դավիթ»
Ուրսուլա՝ «Սատանայի ջրաղացը»2006 թվականին նկարահանվել է «Աշնան արև» կարճամետրաժ ֆիլմում


== Ծանոթագրություններ ==


== Արտաքին հղումներ ==
Հայ բալետի արտիստ Ելենա Պավլիդին 1986 թվականին
Ռաշադ Նաբիև

Ռաշադ Նաբի օկլի Նաբիև (ադրբ.՝ Rəşad Nəbi oğlu Nəbiyev, օգոստոսի 26, 1977(1977-08-26), Բաքու, Ադրբեջանական ԽՍՀ, ԽՍՀՄ), ԱՀ տրանսպորտի, կապի և բարձր տեխնոլոգիաների նախարար, «Ազերկոսմոս» ընկերության նախագահ (2011-2021)։


== Կենսագրություն ==
Ռաշադ Նաբիևը ծնվել է 1977 թվականի օգոստոսի 26-ին Բաքվում։ 1994 թվականին ընդունվել է Ադրբեջանի Նախագահին առընթեր պետական ​​կառավարման ակադեմիա։ 2000-2002 թվականներին ստացել է տնտեսագիտության մագիստրոսի կրթություն Հյուսիսային Կարոլինայի համալսարանում (ԱՄՆ)։ 
2006 թվականին նա ավարտել է Հարվարդի համալսարանի Քենեդիի կառավարման դպրոցը ՝ «Պետական ​​ֆինանսական կառավարում» մասնագիտությամբ։
1997-2000 թվականներին աշխատել է Ադրբեջանի Հանրապետության Նախագահի գործադիր գրասենյակի Տեղեկատվական ռեսուրսների և տեխնոլոգիաների կենտրոնի արտաքին կապերի վարչությունում։
2002-2004 թվականներին աշխատել է ԱՀ Կենտրոնական բանկի շուկայական գործառնությունների վարչությունում։
2004-2011 թվականներին աշխատել է որպես Կապի և տեղեկատվական տեխնոլոգիաների նախարարության ֆինանսների, հաշվապահության և տնտեսական վերլուծության վարչության պետ։
2011-2021 թվականներին աշխատել է որպես «Ազերկոսմոս» ընկերության նախագահ։
ԱՀ Նախագահ Իլհամ Ալիևի 2021 թվականի հունվարի 26-ի հրամանագրով նա նշանակվել է ԱՀ տրանսպորտի, կապի և բարձր տեխնոլոգիաների նախարար։


== Ծանոթագրություններ ==
Ռադեխովի շրջան

Ռադեխովի շրջան (ուկրաիներեն՝ Радехівський район), շրջան Ուկրաինայի Լվովի մարզում։
Ստեղծվել է 1965 թվականին։ Վարչական կենտրոնը՝ Ռադեխով։


== Աշխարհագրություն ==
Շրջանի տարածքի մակերեսը կազմում է 1144 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 48414 մարդ։ Բնակչության խտությունը կազմում էր 42,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Հոսե

Հոսե, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Բերրի գյուղաքաղաքից 4-5 կմ արևելք, հարթավայրում։


== Անվան ստուգաբանություն ==
Գյուղի անվանումը առաջացել է «Հոս չէ, հոս չէ» բառերի աղավաղումից։


== Բնակչություն ==
Գյուղը կառուցված էր Փերի գետի երկու ափերին՝ ընդարձակ հովտում։ Այն ուներ արգավանդ հողեր և գեղեցիկ տեսարան։
Գյուղից հյուսիս-արևելք կար 2 մ բարձրության հասնող պարսպապատ տարածություն, որն կիստ թողնված շինության տպավորությունն էր ստեղծում։ Ըստ ավանդության մի ժամանակ Տիգրան Բ-ի Տիգրանակերտ մայրաքաղաքը պետք է այստեղ ստեղծվեր, իսկ այդ պարիսպը եղել է մայրաքաղաքի հիմքը։ Սակայն մի օր այն կառուցող վարպետը կորցնում է գործիքները և դրանք փնտրելուց սկսում է ասել. «Հոս չէ, հոս չէ»։ Վարպետը գործիքները փնտրելով հասնում է Տիգրանակերտ մայրաքաղաքի տեղարդավայրը և այնտեղ է կառուցում նախատեսած քաղաքը։
1915 թվականի Մեծ եղեռնին զոհ է գնացել 150 բնակիչ, իսկ մնացածն արտագաղթել են։ Ներկա պահին շուրջ 130 հոսեցիներ ցրված են 4 տարբեր երկրներում՝ Հայաստանում, Մեքսիկայում, Լիբանանում և ԱՄՆ-ում։


== Տնտեսություն ==
1915 թվականի նախօրեին գյուղն ուներ 219 հայ բնակիչ։


== Պատմամշակութային կառույցներ ==
Հոսեն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոստոլ (գյուղ, Սրեդնեպոստոլսկոե գյուղական բնակավայր)

Անվան այլ կիրառումների համար տե՛ս՝ ՊոստոլՊոստոլ (ռուս.՝ Постол), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 519 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոկա Սինիբալդա

Ռոկա Սինիբալդա  (իտալերեն՝ Rocca Sinibalda), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 836 մարդ (2008 թվականին), խտությունը կազմում է 17 մարդ/կմ²։ Տարածքը կազմում է 49 կմ²։ Փոստային ինդեքս՝ 2026։ Հեռախոսային կոդ՝ 0765։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստեպնոե (ավան, Վոլնովախսկի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ուկրաիներեն՝ Степне), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Ստեպնոե ավանում բնակվում էր 799 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Wings (այլ կիրառումներ)

Wings, կարող է վերաբերել՝

Wings - ամերիկյան Մաքլեմոր և Ռայան Լյուիս դուետի երգը
Wings - բրիտանացի երգչուհի-երգահան Բրդիի երգը